Die Here God sorg in heerlikheid vir Christus se gemeente. Nie net vir 'n kerk in lande waar mense in welvaart en vryheid leef nie. Ook daar waar mense swaar kry, waar broers en susters vervolg word. Die heerlikheid van God is dat hy in alle omstandighede kan en wil sorg vir Sy volk. Ook in 'n land waar die kerk vry is maar die geweld en die korrupsie so baie invloed op die lewe het. Ook in 'n land waar mense onder die geweld op plase en ook in die stad en dorpe gebuk gaan. Die Here is dit wat die geloof, die krag gee om juis ook dan gemeente van Christus te wees. Die HERE gee Sy kerk ook in so'n land juis die taak om te wys wat glo in Christus beteken. Dat die leef met Christus beteken dat Sy kerk kan volhou en kan wys wat die regte goeie lewe is. Hoe moeilik dit ook kan wees nogtans kan jy by God daarvoor die krag, die geloof, die liefde ontvang. Sy rykdom is so groot dat Hy jou kan en wil gee wat jy ook in daardie omstandighede nodig het. Christus was aan die kruis in de hel en het toe verdien dat God se volk die krag kan ontvang om selfs in die diepste duisternis met God se hulp vol te hou en die lig van die evangelie kan versprei. Dan is dit selfs 'n voorreg om dit te kan doen in die duisternis wat in bepaalde tye en plekke heers. Ons kry die krag en die geloof net deur Christus Jesus. Hy het dit vir ons verdien. Dit wys ons hoe belangrik en onmisbaar dit is om as gelowiges en as kerke regtig in liefde en trou aan Christus en Sy Woord te leef. Nie bou op eie krag nie maar net op Christus en Sy onfeilbare Woord! Dan sorg die HERE heerlik, wonderlik!